CELEX: C2005/143/76
Language: fi
Date: 2005-06-11 00:00:00
Title: Asia T-146/05: Flex Equipos de Descanso, S.A:n 14.4.2005 sisämarkkinoiden harmonisointivirastoa (tavaramerkit ja mallit) (SMHV) vastaan nostama kanne

11.6.2005   
            
            
               FI
            
            
               Euroopan unionin virallinen lehti
            
            
               C 143/40
            
         Flex Equipos de Descanso, S.A:n 14.4.2005 sisämarkkinoiden harmonisointivirastoa (tavaramerkit ja mallit) (SMHV) vastaan nostama kanne
   (Asia T-146/05)
   (2005/C 143/76)
   Kieli, jolla kanne on laadittu: englanti
   Flex Equipos de Descanso, S.A., Alcobendas, Madrid (Espanja), on nostanut Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) (SMHV) vastaan. Kantajan edustajana on asianajaja I. Valdelomar Serrano.
   Toisena asianosaisena valituslautakunnassa oli Recticel N.V., Sint-Lambrechts-Woluwe (Belgia).
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa sisämarkkinoiden harmonisointiviraston ensimmäisen valituslautakunnan 8.2.2005 tekemän päätöksen asiassa R 469/2004-2
            
         
               —
            
            
               palauttaa asian sisämarkkinoiden harmonisointiviraston käsiteltäväksi ja määrää tämän olemaan hyväksymättä tavaramerkkihakemusta nro 1278175 RENOFLEX kaikille luokkiin 17 ja 20 kuuluville tavaroille
            
         
               —
            
            
               toteaa sisämarkkinoiden harmonisointiviraston loukkaavan oikeusvarmuuden periaatetta
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               Recticel N.V.
            
         
               Haettu yhteisön tavaramerkki:
            
            
               Sanamerkki RENOFLEX mm. luokkiin 17 ja 20 kuuluville tavaroille (istuinten täyteaineet, ajoneuvojen istuimet, kalusteet jne.), hakemus nro 1278175
            
         
               Väitemenettelyssä vedotun merkin tai tunnuksen haltija:
            
            
               Kantaja
            
         
               Vedottu merkki tai tunnus:
            
            
               Kansallinen kuvamerkki FLEX luokkiin 17 ja 20 kuuluville tavaroille (kumi, vuoteet, patjat, muunnettavat kalusteet, työpöydät jne.)
            
         
               Väiteosaston päätös:
            
            
               Väitteen hyväksyminen kaikkien kyseisten tavaroiden osalta
            
         
               Valituslautakunnan ratkaisu:
            
            
               Väiteosaston päätöksen kumoaminen
            
         
               Kanneperusteet:
            
            
               Yhteisön tavaramerkin ja aiemman tavaramerkin välinen sekaannusvaara on ilmeinen, koska merkit ovat samanlaisia ja koska merkkien käsittämät tavarat ovat osaksi samoja ja osaksi samanlaisia.
               Yhteisön tavaramerkki muistuttaa läheisesti aiempia tavaramerkkejä, sillä aiempien tavaramerkkien sanaosa ja hallitseva osa FLEX sisältyy riidanalaiseen yhteisön tavaramerkkiin RENOFLEX. Sanan RENO lisääminen ei muuta kokonaisvaikutelmaa.
               Riidanalainen päätös on siksi neuvoston asetuksen N:o 40/94 8 artiklan 1 kohdan b alakohdan vastainen.
               Sisämarkkinoiden harmonisointivirasto on lisäksi loukannut oikeusvarmuuden periaatetta.